# Bikini (együttes)

### A Wikipédiából, a szabad lexikonból.

A Bikini egy magyar rock zenekar.

## [szerkesztés] Történet

### [szerkesztés] Kezdetek, az ős-Bikini

A csapat 1982-ben alakult Nagy Feró énekes (a Beatrice, melynek frontembere, akkor éppen szünetelt) és Vedres József (Vedres Joe) gitáros ötletéből. A frissen alakult formáció basszusgitárosa Németh Alajos, dobosa Németh Gábor (Alajos testvére), és másik gitárosa Szűcs Antal Gábor volt. Az első két lemezt ebben a felállásban készítették (Szűcs Antal Gábor a második lemezen már nem szerepelt).

A kezdeti időkben egy sajátos punk-rockzenét játszottak, amely nagyon hasonlított a Beatrice stílusára, köszönhetően Nagy Ferónak, aki néhány számot át is hozott előző (következő) csapatából.

### [szerkesztés] A nyolcvanas évek végén

1985-ben Nagy Feró kivált a zenekarból, helyét D. Nagy Lajos vette át, aki Gallai Péter billentyűssel érkezett a bandába. Természetesen D. Nagy hozta magával régebbi együttesének, a Rolls Frakciónak, hagyományait. Az új emberek friss lendületet adtak a csapatnak, és egy alternatív, új hullámos zenei stílust vett föl a Bikini.

A nyolcvanas évek végére elismert és sokat koncertező zenekarrá váltak, megjelent jónéhány albumuk is. Időközben csatlakozott Hirlemann Bertalan dobos, és Daczi Zsolt gitáros. Az 1988-ben megjelent „Ha volna még időm...” című nagylemezzel végleg beírták magukat a sztárok nagy könyvébe. Így aztán a magyar pop/rockzene egyik legnagyobb klasszikusává váltak.

### [szerkesztés] Problémák, megszűnés

A kilencvenes évek elején a rendszerváltás magával hozta a politikai szólásszabadságot is, így a Bikini félig illegalitásban táncoló szövegei már nem voltak olyan érdekesek, az együttes elmondása szerint a „diszkók hakniműsorai árasztották el a művelődési házakat”.

Talán csalódottság, talán gazdasági okok miatt a Bikini megszűnt. Búcsúkoncertjüket 1992. november 21-én tartották a Budapest Sportcsarnok színpadán.

### [szerkesztés] Újraindulás

Öt év pihenő után 1997-ben ismét összeált a Bikini. A csapattagok rájöttek, a hallgatás nem megoldás a helyzet kezelésére. A régi-új zenekar (habár ez manapság nem divat szerintük) az élő zene mellett áll ki. Szövegeikben továbbra is társadalmi kérdésekkel foglalkoznak, gondolkodásra késztetik a közönséget, új albumaikkal ismét sikert sikerre halmoznak. Újraindulásukat egy új nagylemezzel („A szabadság rabszolgái”) és egy a Budapest Sportcsarnokban rendezett koncerttel jelentették be. A csapat a kilencvenes évek végén ismét koncertezni kezdett, és lemezeik is jelennek meg sorra.

2004-ben, az „Angyali üdvözlet” kiadása után csatlakozott a bandához Csillag Endre az Edda és a Hobo Blues Band egykori tagja, aki a kezdetektől szerepelt a Bikini koncertek némelyikén vendég előadóként. Az együttes egyre növekvő népszerűségében szerepe lehet Fehér Miklós labdarúgó halálának, akinek kedvenc zeneszáma a Bikini „Közeli helyeken” című száma volt.

## [szerkesztés] A zenekar tagjai

### [szerkesztés] Ének, vokál

- Nagy Feró 1982–1984
- D. Nagy Lajos 1984–

### [szerkesztés] Gitárok

- Szűcs Antal Gábor 1982
- Vedres József 1982–1988
- Daczi Zsolt 1989–2004
- Csillag Endre 2004–((2006))
- ((Lukács Péter)) ((2006))-

### [szerkesztés] Basszusgitár

- Németh Alajos 1982–

### [szerkesztés] Billentyűs hangszerek

- Gallai Péter 1985–2002
- Bördén Szabolcs 2002–

### [szerkesztés] Dobok

- Németh Gábor 1982–1986
- Hirleman Bertalan 1986–1987, 1991–1998
- Berecz Endre 1988–1990
- Mihalik Viktor 1999–

### [szerkesztés] Szaxofon, fúvós hangszerek

- Kató Zoltán 1988–1990
- Makovics Dénes 2001–

## [szerkesztés] Jelenlegi tagok

- D. Nagy Lajos (ének)
- Csillag Endre (gitárok)
- Németh Alajos (basszusgitár)
- Bördén Szabolcs (billentyűs hangszerek)
- Markovics Dénes (szaxofon)
- Mihalik Viktor (dobok)

## [szerkesztés] Albumok

- Hova lett... (1983)
- XX. századi híradó (1984)
- Ezt nem tudom másképp mondani (1985)
- Mondd el (1987)
- Ha volna még időm (1988)
- Bikini (válogatás – 1988)
- Közeli helyeken (1989)
- Temesvári vasárnap (1990)
- A sötétebbik oldal (1991)
- Izzik a tavaszi délután (1992)
- Búcsúkoncert (1993)
- Aranyalbum (válogatás – 1996)
- A szabadság rabszolgái (1997)
- Körutazás a Balkánon (koncert – 1998)
- A világ végén (1999)
- Gyémánt (válogatás – 2000)
- Nem lesz ennek jó vége (2000)
- Álomból ébredve (2002)
- Angyali üdvözlet (2004)
- Valahol valamikor (koncertválogatás – 2004)

### [szerkesztés] Kislemezek

- Nagy Feró és a Bikini: Ki csinál szódát (1983)
- Bikini: Ahogy ti zenéltek / Szeretlek II. (1985)

### [szerkesztés] A Bikini tagjainak szólólemezei

- D. Nagy Lajos: Monokini (1995)
- D. Nagy Lajos: Az idő foglyai (1998)
- Daczi Zsolt: Daczi Zsolt és barátai (2002)
- Vedres József: Kívülállók (2005)
- Hirleman Bertalan:Prelude (2006)

## [szerkesztés] Zenészek, együttesek a Bikinivel kapcsolatban

- Mini
- Dinamit
- Ultravox
- Rolls Frakció (Rolls, Frakció, „R” Frakció)
- Szakácsi Sándor
- Kováts Kriszta
- Edda
- Telegram
- Gallai Péter
- Fábri Péter
- Szélkiáltó
- Carpathia Project
- Groovehouse
- Bencsik Sándor

## [szerkesztés] Lásd még

- Új hullám
- Beatrice

## [szerkesztés] Külső hivatkozások

- A zenekar hivatalos honlapja Fórum
- Egy rajongói honlap
- Index Bikini fórum

A lap eredeti címe "http://hu.wikipedia.org../../../b/i/k/Bikini_%28egy%C3%BCttes%29.html"

Kategóriák: Magyar rockegyüttesek | Alternatív zene

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Svenska